Gereformeerde kerk Waterkloofrand - Wikipedia
Sluit in Brooklyn-Suid
(oos van R21)
Huidige predikant(e) Douw Breed
Belydende lidmate 314
Adres H.v. Lange
Stigtingsdatum 16 Junie 1963
Eerste predikant B. Spoelstra (1964–1970)
Die Gereformeerde kerk Waterkloofrand is ’n gemeente van die Gereformeerde Kerke in Suid-Afrika in die ooste van Pretoria wat voorstede soos Brooklyn-Suid, Erasmuskloof, Nieuw-Muckleneuk, Sterrewag, Waterkloof en Waterkloofrif insluit. Einde 2014 het die gemeente 297 belydende en 77 dooplidmate gehad, vergeleke met onderskeidelik 345 en 112 einde 2001. Einde 2015 het dit toegeneem tot 314 belydend en 85 doop.
Stigting en kerkbou[wysig | wysig bron]
Waterkloofrand het op 16 Junie 1963 uit wyke van die Gereformeerde kerk Pretoria-Brooklyn ontstaan. Reeds in 1964 het die kerkraad die kerksaal van die NG gemeente Waterkloof (gestig in 1957) aangekoop. In 1968 besluit die gemeente om ’n kerkgebou op te rig waarvan die argitek David van der Walt, ’n lidmaat, sou wees. Die kerkraad het onder meer vereis dat die Woordbediening sowel as die sakramente ’n plek in die liturgiese ruimte moes vind met die Nagmaaltafel as middelpunt. Natuurlike en permanente materiaal moes gebruik word om onderhoud te beperk. Die gebou moes sober dog smaakvol wees en die mure hoog met vertikale lyne. Die orrel moes nie prominent voor in die kerk geplaas word nie. Bob Zylstra, ook ’n lidmaat, is as bouaannemer aangestel.
Spoelstra, dr. Bouke, 1964 – 1970
De Wet, Petrus Johannes, 1971 – 24 Maart 1985 (oorlede in die amp)
Van der Walt, J.H.S., 1974 – 1980 (blykbaar uit die bediening)
Hattingh, Christiaan, 1981 – 1987 (waarna eerste leraar van Rietvallei)
Smit, dr. Cornelis Johannes, 1986 – 1995
Breed, dr. Douw Gerbrand, 1995 – hede
Ontsluit van "https://af.wikipedia.org/w/index.php?title=Gereformeerde_kerk_Waterkloofrand&oldid=1678920"
Die bladsy is laas op 15 Junie 2018 om 17:28 bygewerk.